
Υποχρεωτική ανασύσταση φακέλου, ο οποίος έχει απολεσθεί 
από υπαιτιότητα της υπηρεσίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 5 του άρθρου 6 του ν. 
3242/2004 «Ρυθμίσεις για την οργάνωση και λειτουργία της 
Κυβερνήσεως, τη διοικητική διαδικασία και τους Ο.Τ.Α.» (ΦΕΚ 
102/Α724.5.2004). 

2. Τις διατάξεις του άρθρου 29Ατου ν. 1558/1985 «Κυβέρνη¬ 
ση και Κυβερνητικά Όργανα» (ΦΕΚ 137/Α/1985), όπως προ¬ 
στέθηκε με το άρθρο 27 του ν. 2081/1992 (ΦΕΚ 154/Α71992) 
και τροποποιήθηκε με την παράγραφο 2 περίπτωση α'του άρ¬ 
θρου 1 του ν. 2469/1997 (ΦΕΚ 38/Α71997) και τις διατάξεις του 
άρθρου 22 παράγραφος 3 του ν. 2362/1995 (ΦΕΚ 247/Α71995). 

3. Τις διατάξεις της υπ’ αριθμ. ΔΙΔΚ/Φ.1/2/6139/2004 (ΦΕΚ 
527/Β724.3.2004) απόφασης του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέντρω¬ 
σης «Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης». 

4. Το γεγονός ότι από τις διατάξεις του παρόντος διατάγμα¬ 
τος προκαλείται σε μερικές περιπτώσεις δαπάνη σε βάρος του 
κρατικού προϋπολογισμού η οποία δεν είναι δυνατόν να υπο- 
λογισθεί. Η δαπάνη αυτή θα βαρύνει τον ανάλογο με το απω- 
λεσθέν αντικείμενο ΚΑΕ του τακτικού προϋπολογισμού του οι¬ 
κείου φορέα. 

5. Την υπ’ αριθμ. 77/12.4.2005 γνωμοδότηση του Συμβουλί¬ 
ου της Επικράτειας, ύστερα από πρόταση των Υπουργών Εσω¬ 


τερικών Δημόσιας, Διοίκησης και Αποκέντρωσης και Οικονο¬ 
μίας και Οικονομικών, αποφασίζουμε: 

Άρθρο 1 

Πεδίο εφαρμογής 

Οι διατάξεις του παρόντος Προεδρικού Διατάγματος έχουν 
εφαρμογή στις περιπτώσεις που διαπιστώνεται απώλεια φα¬ 
κέλου πολίτη με υπαιτιότητα υπηρεσίας του Δημοσίου, των 
Ν.Π.Δ.Δ. και των Ο.Τ.Α. α' και β' βαθμού. 

Άρθρο 2 

Καταχώρηση και τήρηση 
στοιχείων σε ηλεκτρονική μορφή 

Όλες οι υπηρεσίες υποχρεούνται να μεριμνούν για την ηλε¬ 
κτρονική καταγραφή των στοιχείων που υποβάλλονται από 
τους πολίτες, ώστε σε περίπτωση απώλειας του φακέλου 
τους, μερικώς ή ολικώς, να είναι δυνατή η άντληση και αναζή¬ 
τηση στοιχείων από τη βάση δεδομένων που τηρείται, ώστε να 
προβούν στην ανασύστασή του. 

Άρθρο 3 

Αρμόδια υπηρεσία και τρόπος ανασύστασης φακέλου 

1. Αρμόδια υπηρεσία για την ανασύσταση απολεσθέντος φακέ¬ 
λου, είναι η υπηρεσία, στην κατοχή της οποίας περιήλθε ο φάκε¬ 
λος και από υπαιτιότητάτης έχει απωλεσθεί, μερικώς ή ολικώς. 

2. Η ανασύστασή του, ολικώς ή μερικώς, απολεσθέντος φα¬ 
κέλου, από την υπηρεσία η οποία τον απώλεσε, γίνεται με υπη¬ 
ρεσιακή αναζήτηση των δικαιολογητικών ή της πληροφορίας 
που προέκυπτε από αυτά από τις συναρμόδιες ή συμπράττου- 
σες υπηρεσίες ή από υπηρεσίες στις οποίες είναι δυνατόν να 
υπάρχουν στοιχεία ή πληροφορίες, τα οποία βοηθούν στην 
ανασύσταση του φακέλου του πολίτη. 

3. Η διαπίστωση της απώλειας του φακέλου του πολίτη με 
υπαιτιότητα της υπηρεσίας και η διαπίστωση της ολοκλήρωσης 
της διαδικασίας ανασύστασής του, γίνεται με την έκδοση ξεχω¬ 
ριστών διαπιστωτικών πράξεων από το αρμόδιο για την διεκπε¬ 
ραίωση του αιτήματος όργανο της υπηρεσίας που απώλεσε τον 
φάκελο, οι οποίες κοινοποιούνται στον ενδιαφερόμενο πολίτη. 

Άρθρο 4 

Ολική απώλεια φακέλου 

1. Σε περίπτωση ολικής απώλειας φακέλου η υπηρεσία προ- 
κειμένου να προβεί στην ανασύστασή του και να συγκεντρώσει 
τα απαπούμενα δικαιολογητικά, πιστοποιητικά ή την πληρο¬ 
φορία που προκύπτει από αυτά, ώστε να εκδώσει την τελική δι¬ 
οικητική πράξη, αναζητεί κυρίως: 

α. Προγενέστερες διοικητικές πράξεις της ίδιας υπηρεσίας, 
που περιέχουν στοιχεία κρίσιμα για την εξέταση του συγκεκρι¬ 
μένου αιτήματος, έστω και αν αφορούν διεκπεραίωση άλλου 

αιτήματοςτου ενδιαφερομένου πολίτη προς την ίδια υπηρεσία 
ή σε τυχόν περιφερειακές υπηρεσίες της ή υπηρεσίες που 
εποπτεύονται από αυτήν. 

β. Διοικητικές πράξεις που έχουν εκδοθεί από την υπηρεσία 
σε προηγούμενα στάδια της επεξεργασίας του αιτήματος, εί¬ 
τε αυτές είναι προσωρινές είτε οριστικές, ή έχουν εκδοθεί από 
περιφερειακές υπηρεσίες ή Ν.Π.Δ.Δ. ή Ο.Τ.Α. ή άλλες επο¬ 
πτευόμενες από αυτήν υπηρεσίες. 

γ. Διοικητικές πράξεις άλλων Υπηρεσιών, οι οποίες συ¬ 
μπράττουν για την διεκπεραίωση του συγκεκριμένου αιτήμα¬ 
τος, είτε αυτές είναι προσωρινές, είτε οριστικές. 

δ. Στοιχεία, αντίγραφα δικαιολογητικών ή πληροφορίες από 
φακέλους άλλων πολιτών, τα στοιχεία των οποίων έχουν οποι¬ 
αδήποτε σχέση με τον ενδιαφερόμενο και οι οποίοι φάκελοι 
βρίσκονται κατατεθειμένοι στην ίδια υπηρεσία ή σε συμπράτ- 
τουσα, καθώς και σε περιφερειακές υπηρεσίες ή πολιτών που 
έχουν υποβάλει από κοινού αίτημα με τον πολίτη ο φάκελος 
που οποίου έχει απολεσθεί ή πολιτών γιατους οποίους έχει εκ¬ 
δοθεί κοινή διοικητική πράξη, εφ’ όσον η σχετική ενέργεια δεν 
βρίσκεται σε αντίθεση με τις διατάξεις του ν. 2472/1997 για 
«Προστασία του ατόμου από την επεξεργασία δεδομένων 
προσωπικού χαρακτήρα» (ΦΕΚ 50/Α72.4.1997). Στοιχεία ή 
πληροφορίες απαραίτητες για την ανασύσταση του φακέλου, 
μπορεί να λάβει η υπηρεσία και από διοικητικές πράξεις που 
αφορούν ομάδες πολιτών. 

ε. Στοιχεία, αντίγραφα δικαιολογητικών ή πληροφορίες από 
φακέλους υπηρεσιώντου Δημοσίου, των Ν.Π.Δ.Δ., των Ο.Τ.Α. α' 
και β' βαθμού, καθώς και από Δημόσιες Επιχειρήσεις ή Οργανι¬ 
σμούς, τους οποίους υποδεικνύει ο ενδιαφερόμενος πολίτης. 

2. Μπορεί, επίσης, η υπηρεσία να πραγματοποιεί αυτοψίες ή 
επιτόπιους ελέγχους, ώστε να λάβει πληροφορίες απαραίτη¬ 
τες για την ανασύσταση του απωλεσθέντος φακέλου, όταν τα 
στοιχεία που έχουν απολεσθεί είναι δυνατόν να βεβαιωθούν με 
τους ανωτέρω τρόπους, χωρίς οικονομική ή άλλη επιβάρυνση 
του ενδιαφερομένου πολίτη. 

Άρθρο 5 

Μερική απώλεια φακέλου 

1. Στην περίπτωση μερικής απώλειας φακέλου αν οι πληρο¬ 
φορίες που περιέχονταν στα απολεσθέντα δικαιολογητικά είναι 
δυνατόν να εξευρεθούν ή τεκμαίρονται από τελικές ή ενδιάμε¬ 
σες διοικητικές πράξεις, η υπηρεσία δεν τα αναζητά περαιτέ¬ 
ρω, αλλά αρκείται στις πληροφορίες που περιλαμβάνονται σ’ 
αυτές τις πράξεις, προκειμένου να προχωρήσει στην έκδοση 
της τελικής διοικητικής πράξης. 

2. Στην περίπτωση που οι σχετικές πληροφορίες δεν μπο¬ 
ρούν να παρασχεθούν κατά τα αναφερόμενα στην παράγραφο 
1 του παρόντος άρθρου και εφόσον αυτές είναι αναγκαίες για 
την έκδοση της τελικής διοικητικής πράξης, ακολουθείται η 
διαδικασία κατά τα αναφερόμενα στο άρθρο 4 του παρόντος. 

Άρθρο 6 

Σύμπραξη του πολίτη ο φάκελος του οποίου έχει απωλεσθεί 

1. Στην περίπτωση που η έκδοση τελικής διοικητικής πράξης 
δεν είναι δυνατή χωρίς την σύμπραξη του ενδιαφερομένου πο¬ 
λίτη και εφ’ όσον έχει εξαντληθεί κάθε πρόσφορο μέσο για την 
λήψη της σχετικής πληροφορίας, η υπηρεσία που υποχρεού- 
ται να προχωρήσει στην ανασύσταση του απολεσθέντος φα¬ 
κέλου, οφείλει να ενημερώσει τον ενδιαφερόμενο με κάθε 
πρόσφορο μέσο, εντός 24 ωρών, από τη διαπίστωση της απώ¬ 
λειας του φακέλου του και παράλληλα να κοινοποιήσει σ’ αυ¬ 
τόν και τη σχετική διαπιοτωτική πράξη, κατά τα αναφερόμενα 
στην παράγραφο 3 του άρθρου 3 του παρόντος, ενημερώνο- 
ντάς τον για τους λόγους της σύμπραξής του. 

2. Αν η σύμπραξη του πολίτη απαιτείται για έκδοση ενδιάμε¬ 
σης ή τελικής διοικητικής πράξης, αρμόδια για την έκδοση της 
οποίας είναι διαφορετική υπηρεσία από αυτήν που απώλεσε 
τον φάκελό του, τότε η υπηρεσία η οποία υποχρεούται στην 


ανασύστασή του, οφείλει να ζητήσει από την δεύτερη, την εκ 
νέου παράσταση του πολίτη. 

Άρθρο 7 

Ιδιωτικά έγγραφα και προσωπικά δεδομένα 

Στην περίπτωση που στον φάκελο ο οποίος έχει απολεσθεί, 
εμπεριέχονται και ιδιωτικά έγγραφα, τότε η υπηρεσία η οποία 
προβαίνει στην ανασύσταση του απολεσθέντος φακέλου, 
οφείλει να τα αναζητήσει η ίδια, χωρίς την οικονομική ή οποια¬ 
δήποτε άλλη επιβάρυνση του πολίτη. Το ίδιο ισχύει και στην πε¬ 
ρίπτωση που έγγραφα τα οποία έχουν χαθεί έχουν εκδοθεί 
από Δημόσιες Επιχειρήσεις ή Οργανισμούς. Σε αυτή την περί¬ 
πτωση η Υπηρεσία, υποχρεούται να ζητήσει από τον ενδιαφε¬ 
ρόμενο πολίτη σχετική εξουσιοδότηση προκειμένου να προβεί 
στην υπηρεσιακή αναζήτηση ιδιωτικών εγγράφων ή εγγράφων 
που έχουν εκδοθεί από Δημόσιες Επιχειρήσεις ή Οργανισμούς 
και τα οποία ενδεχομένως περιέχουν δεδομένα προσωπικού 
χαρακτήρα. 

Άρθρο 8 

Προθεσμία ανασύστασης απολεσθέντος φακέλου 

1. Η υπηρεσία με υπαιτιότητα της οποίας έχει απολεσθεί ολι- 
κώς ή μερικώς, φάκελος πολίτη, οφείλει μέσα σε εικοσιτέσσε- 
ρις (24) ώρες από την διαπίστωση της απώλειας του φακέλου 
του να τον ενημερώσει σχετικά, αρχικά με τηλεφωνική επικοι¬ 
νωνία ή άλλο πρόσφορο μέσο και εν συνεχεία κοινοποιώντας 
διαπιοτωτική πράξη, κατά τα οριζόμενα στην παράγραφο 3 
του άρθρου 3 του παρόντος, ορίζοντας και τις περιπτώσεις 
που τυχόν απαιτείται η δική του εκ νέου σύμπραξη, κατά τα 
αναφερόμενα στο άρθρο 6 του παρόντος. Η διαδικασία ανα¬ 
σύστασης του φακέλου ολοκληρώνεται μέσα σε προθεσμία 
τριάντα (30) ημερών από τη διαπίστωση της απώλειάς του. 

2. Στην περίπτωση απώλειας φακέλου με υπαιτιότητα της 
υπηρεσίας, οι προθεσμίες για την τελική διεκπεραίωση του αι¬ 
τήματος του πολίτη, όπως αυτές καθορίζονται στις διατάξεις 
των παραγράφων 1, 2 και 3 του άρθρου 6 του ν. 3242/2004, 
αναστέλλονται για το χρονικό διάστημα που βρίσκεται σε εξέ¬ 
λιξη η διαδικασία ανασύστασης του φακέλου και μέχριτην ορι¬ 
στική ανασύστασή του, δηλαδή για χρονικό διάστημα 30 ημε¬ 
ρών, σύμφωνα μετά οριζόμενα στην παράγραφο 1 του παρό¬ 
ντος άρθρου, οπότε και είναι πλέον δυνατή η έκδοση της 
οριστικής διοικητικής πράξης. 

Άρθρο 9 

Προσωρινή διεκπεραίωση του αιτήματος του πολίτη 

Σε κάθε περίπτωση η υπηρεσία η οποία υποχρεούται να προ¬ 
βεί στην ανασύσταση απολεσθέντος φακέλου, οφείλει να προ¬ 
χωρήσει στην προσωρινή διεκπεραίωση του αιτήματος του 
πολίτη, εκδίδοντας προσωρινή διοικητική πράξη, με την επι¬ 
φύλαξη τυχόν ανάκλησης ή τροποποίησης αυτής, εφ’ όσον με¬ 
τά την ολοκλήρωση της διαδικασίας ανασύστασης του φακέ¬ 
λου, κριθεί ότι αυτή εκδόθηκε χωρίς να πληρούνται οι απαι- 
τούμενες από τον νόμο προϋποθέσεις. 

Άρθρο 10 
Έναρξη ισχύος 

Η ισχύς του παρόντος διατάγματος αρχίζει μετά ένα (1) μή¬ 
να απάτη δημοσίευσή του στηνΕφημερίδατης Κυβερνήσεως. 

Στον Υπουργό Εσωτερικών, Δημόσιας Διοίκησης και Αποκέ¬ 
ντρωσης αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 23 Ιουνίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚ. ΠΑΥΛΟΠΟΥΑΟΣ Γ. ΑΛΟΓΟΣΚΟΥΦΗΣ 

Κατάργηση των Ειρηνοδικείων Αγίας Παρασκευής, Θίσβης, 
Ίου, Αστυπάλαιας, Μεγίστης, Νισύρου, Δικαίων, Φερών 
Αλεξανδρούπολης, Φερών Βόλου και Σαγέϊκων Αχάίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α)του άρθρου 2 παρ. 1 περ. β'του «Κώδικα 
Οργανισμού Δικαστηρίων και Κατάστασης Δικαστικών Λει¬ 
τουργών» (κ.ν. 1756/1988 ΦΕΚ35/Α/1988). 

β)του άρθρου 29Ατου ν. 1558/1985 «Κυβέρνηση και Κυβερ¬ 
νητικά Όργανα» (ΦΕΚ 137/Α/1985) όπως προσετέθησαν με το 
άρθρο 27 του ν. 2081/1992 (ΦΕΚ 154/Α/1992) και τροποποιή¬ 
θηκαν με το άρθρο 1 παρ. 2 περ. α' του ν. 2469/1997 (ΦΕΚ 
38/Α/1997). 

2. Τη γνώμη της Ολομέλειας των κάτωθι Ειρετείων: 
α) Αθηνών με αριθμό 4/2004 

β) Αιγαίου με αριθμό 12/2004 
γ) Δωδεκανήσου με αριθμό 4/2004 
δ) Θράκης με αριθμό 3/2004 
ε) Λαρίσης με αριθμό 2/2004 
στ) Πατρών με αριθμό 40/2004. 

3. Το γεγονός ότι από το παρόν διάταγμα δεν προκαλείται 
δαπάνη σε βάρος του Κρατικού Προϋπολογισμού. 

4. Τη υπ’ αριθμ. 70/2005 γνωμοδότηση του Συμβουλίου της 
Επικράτειας μετά από πρόταση του Υπουργού Δικαιοσύνης, 
αποφασίζουμε: 

Άρθρο 1 

Καταργούνται τα κάτωθι δέκα (10) Ειρηνοδικεία, μεταβιβα- 
ζομένων των αρμοδιοτήτων αυτών ως εξής: 

Α. ΠΕΡΙΦΕΡΕΙΑ ΕΦΕΤΕΙΟΥ ΑΘΗΝΩΝ 

1. Ειρηνοδικείο Αγίας Παρασκευής, περιφέρειας του Πρωτο¬ 
δικείου Αθηνών και Εφετείου Αθηνών, η περιφέρεια δικαιοδο¬ 
σίας του οποίου υπάγεται εφεξής στο Ειρηνοδικείο Χαλανδρίου, 
περιφέρειας του Πρωτοδικείου Αθηνών και Εφετείου Αθηνών. 

2. Ειρηνοδικείο Θίσβης, περιφέρειας του Πρωτοδικείου Θη- 
βών και Εφετείου Αθηνών, η περιφέρεια δικαιοδοσίας του 
οποίου υπάγεται εφεξής στο Ειρηνοδικείο Θηβών, περιφέρει¬ 
ας του Πρωτοδικείου Θηβών και Εφετείου Αθηνών. 

Β. ΠΕΡΙΦΕΡΕΙΑ ΕΦΕΤΕΙΟΥ ΑΙΓΑΙΟΥ 
Ειρηνοδικείο Ίου, περιφέρειας του Πρωτοδικείου Νάξου και 
Εφετείου Αιγαίου η περιφέρεια δικαιοδοσίας του οποίου υπά¬ 
γεται εφεξής στο Ειρηνοδικείο Νάξου, περιφέρειας Πρωτοδι¬ 
κείου Νάξου και Εφετείου Αιγαίου. 

Γ. ΠΕΡΙΦΕΡΕΙΑ ΕΦΕΤΕΙΟΥ ΔΩΔΕΚΑΝΗΣΟΥ 

1. Ειρηνοδικείο Αστυπάλαιας, περιφέρειας του Πρωτοδικεί¬ 
ου Κω και Εφετείου Δωδεκανήσου, η περιφέρεια δικαιοδοσίας 
του οποίου υπάγεται εφεξής στο Ειρηνοδικείο Καλύμνου, πε¬ 
ριφέρειας του Πρωτοδικείου Κω και Εφετείου Δωδεκανήσου. 

2. Ειρηνοδικείο Νισύρου, περιφέρειας του Πρωτοδικείου Κω 
και Εφετείου Δωδεκανήσου η περιφέρεια δικαιοδοσίας του 
οποίου υπάγεται εφεξής στο Ειρηνοδικείο Κω, περιφέρειας 
του Πρωτοδικείου Κω και Εφετείου Δωδεκανήσου. 

3. Ειρηνοδικείο Μεγίστης, περιφέρειας του Πρωτοδικείου 
Ρόδου και Εφετείου Δωδεκανήσου, η περιφέρεια δικαιοδοσίας 
του οποίου υπάγεται εφεξής στο Ειρηνοδικείο Ρόδου, περιφέ¬ 
ρειας του Πρωτοδικείου Ρόδου και Εφετείου Δωδεκανήσου. 

Δ. ΠΕΡΙΦΕΡΕΙΑ ΕΦΕΤΕΙΟΥ ΘΡΑΚΗΣ 

1. Ειρηνοδικείο Δικαίων, περιφέρειας του Πρωτοδικείου Ορε- 
στιάδας και Εφετείου Θράκης, η περιφέρεια δικαιοδοσίας του 
οποίου υπάγεται εφεξής στο Ειρηνοδικείο Ορεστιάδας, περι¬ 
φέρειας του Πρωτοδικείου Ορεστιάδας και Εφετείου Θράκης. 

2. Ειρηνοδικείο Φερών, περιφέρειας του Πρωτοδικείου Αλε¬ 
ξανδρούπολης και Εφετείου Θράκης, η περιφέρεια δικαιοδο¬ 


σίας του οποίου υπάγεται εφεξής στο Ειρηνοδικείο Αλεξαν¬ 
δρούπολης, περιφέρειας του Πρωτοδικείου Αλεξανδρούπο¬ 
λης και Εφετείου Θράκης. 

Ε. ΠΕΡΙΦΕΡΕΙΑ ΕΦΕΤΕΙΟΥ ΛΑΡΙΣΗΣ 

Ειρηνοδικείο Φερών, περιφέρειας του Πρωτοδικείου Βόλου 
και Εφετείου Λαρίσης, η περιφέρεια δικαιοδοσίας του οποίου 
υπάγεται εφεξής στο Ειρηνοδικείο Βόλου, περιφέρειας του 
Πρωτοδικείου Βόλου και Εφετείου Λαρίσης. 

ΣΤ. ΠΕΡΙΦΕΡΕΙΑ ΕΦΕΤΕΙΟΥ ΠΑΤΡΩΝ 

Ειρηνοδικείο Σαγέϊκων Αχάίας, περιφέρειας του Πρωτοδι¬ 
κείου Πατρών και Εφετείου Πατρών, η περιφέρεια δικαιοδο¬ 
σίας του οποίου υπάγεται εφεξής στο Ειρηνοδικείο Δύμης, πε¬ 
ριφέρειας του Πρωτοδικείου Πατρών και Εφετείου Πατρών. 

Άρθρο 2 

Η ισχύς του παρόντος διατάγματος αρχίζει από την δημοσί¬ 
ευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 23 Ιουνίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 116 

Χορήγηση οικονομικής ενισχύσεως σε ορισμένες κατηγορίες 
ναυτικών λόγω εορτών Χριστουγέννων 2004. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 4 (παρ. 1, εδ. ιγ) και 5 του ν. 6002/1934 «Περί 
προστασίας των ανέργων εργατών θαλάσσης και των οικογε¬ 
νειών αυτών» (Α' 37) όπως συμπληρώθηκαν και αντικαταστά- 
θηκαν αντίστοιχα με το άρθρο 1 του α.ν. 113/1936 «Περί συ- 
μπληρώσεωςτου ν. 6002/1934» (Α' 398) και το άρθρο 5 του ν. 
318/1976 «Περί συστάσεως οργανικών θέσεων του επιστημο¬ 
νικού και βοηθητικού Υγειονομικού προσωπικού του Οίκου 
Ναύτου» (Α' 111). 

β. Του άρθρου 29 Ατού ν. 1558/1985 (Α' 137), όπως αυτό προ¬ 
στέθηκε με το άρθρο 27 του ν. 2081/1992 (Α' 154) και τροπο¬ 
ποιήθηκε με το άρθρο 1 παρ. 2περ. ατού ν. 2469/1997 (Α'38). 

γ. Της παρ. 3 του άρθρου 22 του ν. 2362/1995 «Περί Δημοσί¬ 
ου Λογιστικού, ελέγχου των δαπανών του Κράτους και άλλες 
διατάξεις» (Α'247). 

δ. Του π.δ. 81/2002 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας και Οι¬ 
κονομικών» (Α' 57). 

ε. Της υπ’ αριθμ. 14650/ΔΙΟΕ 85/17.3.2004 κοινής απόφα¬ 
σης του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών Οι¬ 
κονομίας και Οικονομικών» (Β' 519). 

2. Την υπ’ αριθμ. 4701/18/4.8.2004 γνώμη του Διοικητικού 
Συμβουλίου του Οίκου Ναύτου. 

3. Τις υπ’ αριθμ. 372/27.9.2004 και 373/21.12.2004 γνωμο¬ 
δοτήσεις του Συμβουλίου Εμπορικού Ναυτικού. 

4. Το γεγονός ότι από τις διατάξεις του παρόντος Προεδρι¬ 
κού Διατάγματος προκαλείται δαπάνη ενός εκατομμυρίου 
τριακοσίων πενήντα δύο χιλιάδων (1.352.000,00) ΕΥΡΩ η 
οποία θα καλυφθεί εξ ολοκλήρου από τις εγγεγραμμένες, 
στον ΚΑΕ 0652 του προϋπολογισμού εξόδων του Οίκου Ναύ¬ 
του οικονομικής χρήσεως 2004, πιστώσεις. 

5. Την υπ’ αριθμ. 92/21.4.2005 γνωμοδότηση του Συμβουλί¬ 
ου της Επικράτειας με πρόταση του Υπουργού Εμπορικής 
Ναυτιλίας και του Υφυπουργού Οικονομίας και Οικονομικών, 
αποφασίζουμε: 

Άρθρο 1 

Με την ευκαιρία των εορτών των Χριστουγέννων 2004 παρέ¬ 
χεται έκτακτη οικονομική ενίσχυση, υπό μορφή βοηθήματος, 
στις κατά τις διατάξεις του παρόντος κατηγορίες ανέργων 
ναυτικών από το Κεφάλαιο Ανεργίας και Ασθένειας Ναυτικών 
(ν. 6002/1934 ΦΕΚΑ'37). 

Το ύψος αυτής καθορίζεται σε: 

(α) Διακόσια (200,00) ΕΥΡΩ για τους άγαμους και τις άγαμες. 

(β) Διακόσια ογδόντα (280,00) ΕΥΡΩ για τους έγγαμους ή έγ¬ 
γαμες ή έχοντες παιδιά. 

Άρθρο 2 

1. Την οικονομική ενίσχυση που προβλέπεται από το άρθρο 
1 δικαιούνται να λάβουν οι ναυτικοί που πληρούν αθροιστικώς 
τις εξής προϋποθέσεις: 

(α) Έχουν συνολική θαλάσσια υπηρεσία μεγαλύτερη από 
πέντε (5) χρόνια, απάτην οποία δεκατέσσερις (14) μήνες του¬ 
λάχιστον μέσα στην τελευταία, πριν από την 25η Δεκεμβρίου 
2004 τριετία, ή είκοσι τέσσερις (24) μήνες συνολική θαλάσσια 
υπηρεσία κατά την τελευταία, πριν από την 25η Δεκεμβρίου 
2004, τετραετία. 

(β) Έχει μεσολαβήσει, από την τελευταία απόλυσή τους και 
μέχρι την 25η Δεκεμβρίου 2004, χρονικό διάστημα από τριά¬ 
ντα (30) ημέρες μέχρι δώδεκα (12) μήνες. 

(γ) Είναι εγγεγραμμένοι στους καταλόγους ανέργων του 
Γραφείου Ευρέσεως Ναυτικής Εργασίας (ΓΕΝΕ) και έχουν 
κάρτα ανεργίας. 

(δ) Δεν παίρνουν σύνταξη ή δώρο από την πλοιοκτήτρια εται¬ 
ρεία ή βοήθημα οποιοσδήποτε άλλης μορφής, κατά το χρόνο 
της καταβολής, και δεν προστατεύονται από το Ίδρυμα Κοι¬ 
νωνικών Ασφαλίσεων ή άλλο δημόσιο ασφαλιστικό φορέα. Τα 
επιδόματα ασθένειας και ανεργίας του άρθρου 19 παρ. 2 του 
π.δ. 894/1981 (Α' 226) και του π.δ. 228/1998 (Α' 176) όπως αυ¬ 
τό τροποποιήθηκε από τα π.δ. 110/2000 (Α' 104) και 281/2001 
(Α' 196) δεν θεωρούνται βοήθημα άλλης μορφής. 

(ε) Δεν έχουν επιδοθεί σε άλλη βιοποριστική απασχόληση 
μετά την αναγραφομένη στο ναυτικό τους φυλλάδιο τελευταία 
απόλυση ή την αναγραφομένη στο διαβατήριό τους ημερομη¬ 
νία εισόδου στη χώρα. 

Η συνδρομή των προϋποθέσεων των περιπτώσεων (α), (β), 
(γ) και (δ) ελέγχεται από το ναυτικό φυλλάδιο και το διαβατή¬ 
ριο του δικαιούχου. 

Επικυρωμένα από τον Οίκο Ναύτου φωτοαντίγραφα δικαιο- 
λογητικών φυλάσσονται στο φάκελο του δικαιούχου ναυτικού. 

2. Την οικονομική ενίσχυση που προβλέπεται από το άρθρο 
1, δικαιούνται να λάβουν επίσης οι κατωτέρω κατηγορίες 
ανέργων ναυτικών: 

(α) Ναυτικοί που δεν μπορούν να εργασθούν γιατί πάσχουν 
από χρόνια νοσήματα, εφ’ όσον έχουν πάνω από οκτώ (8) χρό¬ 
νια θαλάσσια υπηρεσία. 

(β) Ναυτικοί άνεργοι εγγεγραμμένοι στο Γ ραφείο Ευρέσεως 
Ναυτικής Εργασίας που απολύθηκαν από τις τάξεις των Ενό¬ 
πλων Δυνάμεων μετά την 25η Ιουνίου 2004 και μέχρι την 25η 
Δεκεμβρίου 2004, εφ' όσον έχουν τουλάχιστον δύο (2) χρόνια 
συνολική θαλάσσια υπηρεσία. 

(γ) Ναυτικοί άνεργοι εγγεγραμμένοι στο ΓΕΝΕ, που επιδοτή¬ 
θηκαν κατά τις διατάξεις του π.δ. 228/1998 (Α' 176) όπως αυτό 
τροποποιήθηκε απότα π.δ. 110/2000 (Α' 104) και 281/2001 (Α' 196) 
για ένα εξάμηνο τουλάχιστον μετά την 1η Ιανουάριου 2004 και 
δεν ναυτολογήθηκαν από τότε περισσότερο από ένα (1) μήνα. 

(δ) Ναυτικοί χανσενικοί που νοσηλεύονται σε Νοσοκομείο 
Λοιμωδών Νόσων ή παραμένουν στο σπίτι τους. 


(ε) Ναυτικοί που φοιτούν στο Κέντρο Επιμόρφωσης Στελε¬ 
χών Εμπορικού Ναυτικού και στη Σχολή Θαλαμηπόλων. 

(στ) Ναυτικοί που φοιτούν στα Ειδικά Τμήματα υποψηφίων 
Πλοιάρχων και Μηχανικών Γ'τάξεως Εμπορικού Ναυτικού. 

Άρθρο 3 

1. Για τον υπολογισμό της αναφερόμενης στο άρθρο 2 συ¬ 
νολικής θαλάσσιας υπηρεσίας, υπολογίζεται η υπηρεσία που 
έχει διανυθεί: 

α) Σε πλοία με Ελληνική Σημαία. 

β) Σε πλοία με ξένη Σημαία συμβεβλημένα με το Ναυτικό 
Απομαχικό Ταμείο (ΝΑΤ). 

γ) Σε πλοία με ξένη Σημαία μη συμβεβλημένα με το Ναυτικό 
Απομαχικό Ταμείο (ΝΑΤ), εφ’ όσον έχει εξαγορασθεί σύμφωνα 
με τις ισχύουσες διατάξεις. 

2. Το χρονικό διάστημα κατά το οποίο ο ναυτικός νοσηλεύ¬ 
τηκε σε Κλινική ή Νοσοκομείο, με δαπάνες του Οίκου Ναύτου 
ή του πλοιοκτήτη υπολογίζεται ως θαλάσσια υπηρεσία για τον 
σκοπό του παρόντος Προεδρικού Διατάγματος. 

3. Δεν προσμετρείται ως χρόνος θαλάσσιας υπηρεσίας, η 
υπηρεσία που διανύθηκε σε παροπλισμένα πλοία που δεν τη¬ 
ρούσαν ναυτολόγιο. 

4. Κατά τον υπολογισμό της θαλάσσιας υπηρεσίας και της 
ανεργίας ο μήνας υπολογίζεται σε τριάντα (30) ημέρες, όπως 
ορίζει η περίπτωση 18του άρθρου 1 του π.δ. 894/1981, τελευ¬ 
ταία δε απόλυση λογίζεται η ημερομηνία μέχρι την οποία ο 
ναυτικός δικαιούται να λάβει αποζημίωση ή μισθό κατά τα άρ¬ 
θρα 62, 66 και 75 του Κώδικα Ιδιωτικού Ναυτικού Δικαίου. 

Άρθρο 4 

Γ ια τον χαρακτηρισμό ωςχρονίουτου νοσήματοςτων ναυτι¬ 
κών, οι οποίοι αναφέρονταιστηνπερ. ατηςπαρ. 2του άρθρου 
2, αρμόδιοι είναι: 

(α) Η Κεντρική Υπηρεσία του Οίκου Ναύτου Πειραιά, για τις 
περιοχές αρμοδιότητος Οίκου Ναύτου Αθηνών - Πειραιώς και 
τέως Διοικήσεως Πρωτευούσης. 

(β) Οι έμμισθοι ιατροίτου Οίκου Ναύτου, γιατις περιοχές αρ¬ 
μοδιότητος Επαρχιακών Παραρτημάτων Οίκου Ναύτου. 

(γ) Οι ιατροίτου πλησιέστερου στην κατοικία του δικαιούχου 
Δημοσίου Νοσοκομείου, γιατις υπόλοιπες περιοχές. 

Άρθρο 5 

Η οικονομική ενίσχυση που προβλέπεται στο άρθρο 1 κατα¬ 
βάλλεται στους δικαιούχους, εντός προθεσμίας 30 εργασίμων 
ημερών από της δημοσιεύσεως του Διατάγματος, με την προ¬ 
σέλευσή τους στον Οίκο Ναύτου Πειραιά ή στα κατά τόπους 
Κεντρικά Λιμεναρχεία, Λιμεναρχεία, Υπολιμεναρχεία και λοι¬ 
πές Λιμενικές Αρχές οι οποίες έχουν εξουσιοδοτηθεί για το 
σκοπό αυτό. 

Άρθρο 6 

Η καταβολή της οικονομικής ενίσχυσης, πληντηςπερ. δ της 
παρ. 2 του άρθρου 2, καταχωρείται από την Αρχή που την κα¬ 
ταβάλλει με ειδική πράξη στο φυλλάδιο του ναυτικού και ο δι¬ 
καιούχος υπογράφει σχετική απόδειξη. 

Αν ο δικαιούχος δεν γνωρίζει να υπογράφει, η καταβολή γί¬ 
νεται μπροστά σε δύο μάρτυρες, που υπογράφουν την από¬ 
δειξη, αντί του δικαιούχου. 

Στον Υπουργό Εμπορικής Ναυτιλίας, αναθέτουμε την δημο¬ 
σίευση και εκτέλεση του παρόντος Διατάγματος. 

Αθήνα, 23 Ιουνίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΜΠΟΡΙΚΗΣ 

ΚΑΙ ΟΙΚΟΝΟΜΙΚΩΝ ΝΑΥΤΙΛΙΑΣ 

ΠΕΤΡΟΣ ΔΟΥΚΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




